Burotstengelvikler

Burotstengelvikler  (Epiblema foenella) er en sommerfugl i gruppen av viklere (Tortricidae). 

 Utseende 
En middelsstor til stor (vingespenn 17-26 millimeter), kraftig, rødbrun vikler. I motsetning til mange andre arter i slekten Epiblema er denne lett å kjenne igjen på fargetegningene. Midt på bakkanten har forvingen en stor, kommaformet, sølvhvit flekk. Når vikleren hviler med sammenlagde vinger, danner vingeflekkene en klokkeformet tegning. Dessuten er det en litt uregelmessig, hvit flekk ved bakhjørnet av hver forvinge. Bakvingen er brunhvit med brun kant.

 Levevis 
Larvene utvikler seg inne i røtter og stengel på burot (Artemisia vulgaris).
De voksne viklerne flyr i juli-august.

 Utbredelse 
Arten er utbredt i Europa, unntatt lengst i nord, og i det nordlige Asia. I Norge finnes den på Østlandet og Sørlandet.

 Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten stengelviklere, Epiblema Hübner, 1825
 burotstengelvikler, Epiblema foenella (Linnaeus, 1758)

 Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Epiblema foenella på UK Moths: 
 Fauna Europaea, utbredelsesdatabase for europeiske dyr: 

 Eksterne lenker 

  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Kategori:Eucosmini
Kategori:Sommerfugler formelt beskrevet i 1758
Kategori:Dyr formelt beskrevet av Carl von Linné